Esti pequeñu aparatín foi'l primer ordenador que pasó poles mios manes, y el pasáu día  23 cumplió 25 años. Güei paez ridículo falar d'un ordenador con un microprocesador de 3,5 MHz y una RAM de 16K, el nuesu modelu yera de 48K, más otros 16K de ROM, pero la verdá ye qu'esta pequeña máquina, que mio güela-y regaló a mio hermanu cuando yo tenía 4 años, enchufada a un televisor y un radiocasete, valiónos pa hores y hores d'entretenimientu y permitiónos ponenos en contautu cola incipiente industria informática doméstica. Dende 1985 hasta qu'en 1993 dexó de furrular en condiciones y mio ma decidió  tiralu a la basura cuando los mios collacios ya teníen eses maquinones nomaes 386, foi'l principal entretenimientu electrónicu de mio casa.